Z A P I S N I K
41. sjednice Vijeća Mjesnog odbora  Zrinjevac,
održane 28. listopada 2024.  
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30, s početkom u 18:00 sati.



Nazočni članovi Vijeća:  Mirela Brkljač,Sanja Miler,Vjekoslav Miler, Zrinka Miličić, Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

[bookmark: _GoBack]Kako primjedbi na zapisnik nije bilo, predsjednica Vijeća Mjesnog odbora Zrinjevac  konstatira da je jednoglasno prihvaćen Zapisnik s 40. sjednice  Vijeća Mjesnog odbora Zrinjevac, održane  26. rujna 2024. u  prostorijama Mjesnog odbora Zrinjevac, Palmotićeva ulica 30,  s početkom u 17:00 sati.

Predsjednica Vijeća mjesnog odbora Zrinjevac predlaže dnevni red kao u pozivu.
Dnevni red je jednoglasno usvojen.

Dnevni red:

1. Zaključak o izmjeni Plan potreba za aktivnostima , programima i projektima
      unapređenja kvaliteta života građana za 2024. godinu, donošenje zaključka
      2.   Komunalna problematika 
      3.   Pitanja, prijedlozi i odgovori



,

AD1. Zaključak o izmjeni Plana potreba za aktivnostima , programima i projektima, unapređenja kvaliteta života građana za 2024. godinu, donošenje zaključka

Članovi Vijeća primili su pisani materijal uz poziv.



	Vijeće nakon kraće rasprave donosi;




	



ZAKLJUČAK O IZMJENI PLANA

potreba za aktivnostima, programima i projektima unapređenja kvalitete života građana 

Mjesnog odbora Zrinjevac u 2024.

	U Planu potreba za aktivnostima i projektima unapređenja kvalitete života građana Mjesnog odbora Zrinjevac u 2024., KLASA: 024-08/24-003/198, URBROJ: 251-13-11-1/003-24-3 od 31. siječnja 2024. članak 2  se mijenja i glasi;


	
Članak 2. 

Planirana sredstva iz članka 1. u Mjesnom odboru, u ukupnom iznosu od  3.000,00 eura, raspoređuju se za sljedeće aktivnosti: 


	1. DRUŠTVENI ŽIVOT I KULTURA  

	Naziv aktivnosti
	Dječje lutkarske predstave u DV Različak

	Opis aktivnosti
	Dječje lutkarske predstave (Iš'o Viljo u dućan, Lila, Orašar i Mišonja) u DV Različak u organizaciji LOFT (Lutkarska Organizacija koju fakat trebamo) gdje će kroz godinu, u dogovoru sa ravnateljicom, o objektima vrtića biti organizirane tri dječje predstave za različite dobne uzraste

	Ciljevi aktivnosti
	Edukacija djece raznih dobnih uzrasta kroz dječje lutkarske predstave

	Datum održavanja
	Studeni 2024

	Procijenjena vrijednost
	1450 eura

	
	 

	Naziv aktivnosti
	Filmske večeri na otvorenom u parku Bartola Kašića, pod sloganom "Nek' oživi dobri duh  zagrebačkih kina", Koncert Ljetno Kino, Ajngemahtec

	Opis aktivnosti
	Projekcije filmova u suradnji sa KIC-om, 3 projekcije filma sa radnjom u Zagrebu, Koncert grupa Ljetno Kino, Ajngemahtec. Manifestaciju bismo organizirali zajedno sa mjesnim odborima "Pavao Šubić", "Petrova", "Laginjina" i "Kralj Zvonimir"

	Cilj(evi) aktivnosti
	Filmske večeri posvećene nekadašnjim kultnim kinimau našem kvartu - "Studiju" u Vlaškoj, Partizanu na Kvaternikovom trgu i "Mosoru" u Zvonimirovoj, promicanje kulture i glazbe

	Datum održavanja
	rujan 2024

	Procijenjena vrijednost
	1550 eura






AD2. Komunalna problematika

Vijeće Mjesnog odbora Zrinjevac je raspravljalo o „zelenom otoku“ u Boškovićevoj sa kojeg su uklonjeni spremnici za papir i plastiku zbog postavljanja skele na obližnjoj zgradi. S obzirom da smo saznali da postavljanje skele ne predstavlja problem za spremnike, dogovoreno je da će predsjednica Vijeća Mjesnog odbora Zrinjevac kontaktirati „Čistoću“ te tražiti da se spremnici vrate. 

Članovi vijeća su raspravljali još jednom o novouvedenom blokovskom parkiranju te ustanovili da još uvijek ne vide pozitivne promjene na području Mjesnog odbora Zrinjevac. Također nisu primijetili da je smanjen broj povlaštenih rezerviranih mjesta.



AD3. Pitanja i prijedlozi

Nitko od članova Vijeća nije imao dodatnih pitanja ni prijedloga već su se usuglasili da za
sljedeću sjednicu  pripreme stavke o kojima bi htjeli raspravljati na sljedećoj sjednici Vijeća.

Budući da nitko ne traži riječ, predsjednica zaključuje sjednicu.

Dovršeno u 19:00 sati.

Zapisničarka:
Zrinka Miličić

KLASA:   024-08/24-003/2168
URBROJ:  251-13-11-1/007-24-2

Zagreb, 28. listopada 2024


                                                                            Predsjednica Vijeća Mjesnog odbora
                                                                                                     Zrinjevac
                                                                                             Zrinka Miličić

